paragraph_text: Prednost izrade rezanog furnira je višestruka. Prvo, ona pruža veću financijsku korist te se uvelike povećava količina iskoristivog drva. Naime, furnirski trupac reže se list po list do vrlo tanke daske, koja se dalje koristi za proizvodnju drvnih proizvoda, a površina furnira koji se dobije od trupca višestruko je veća nego da je trupac izrezan na daske.